OSNOVNA ŠKOLA VLADIMIR NAZOR ČEPIN

ČEPIN, Kalnička 17

Tel./fax: 031383456 / 031383455

KLASA: 602-02/21-05-03

URBROJ: 2158-33-01-21-60

Čepin, 08.02.2021.

Na temelju članka 107. Zakona o odgoju i obrazovanju u osnovnoj i srednjoj školi ( Narodne novine, broj: 87/08., 86/09., 92/10., 105/10., 90/11., 16/12., 86/12., 94/13., 152/14., 7/17, 68/18., 98/19. i 64/20. ) i sukladno uvjetima u okviru projekta **UP.03.2.1.03.0049** „Pomoćnici u nastavi 4“ i EU projekta „Učimo zajedno 4“, koji se financira iz sredstva Europskog socijalnog fonda, te članka 4. Pravilnika o načinu i postupku zapošljavanja u Osnovnoj školi Vladimir Nazor, ravnatelj Ilija Pavić, prof. Osnovne škole Vladimir Nazor, Čepin, dana 08. veljače 2021. godine, raspisuje

**NATJEČAJ**

**za zapošljavanje pomoćnika/pomoćnice u nastavi učenicima s teškoćama u razvoju**

**Cilj projekta:** Osiguravanje uvjeta i pružanje potpore za poboljšanje obrazovnih postignuća, uspješniju socijalizaciju i emocionalno funkcioniranje učenika s teškoćama u razvoju kroz redovit sustav obrazovanja.

**Pomoćnik u nastavi:** 1 pomoćnik u nastavi na nepuno radno vrijeme – 20 sati tjedno

**Vrsta ugovora:** ugovor o radu na određeno vrijeme za nastavnu godinu 2020./2021.

**Mjesto rada**: Čepin

**Uvjeti za zasnivanje radnog odnosa:**

Uz opće uvjete za zasnivanje radnog odnosa, sukladno Zakonu o radu, kandidati moraju ispuniti i **posebne uvjete:**

* najmanje završena srednja škola – 4 godine sukladno članku 8. stavak 1. Pravilnika o pomoćnicima u nastavi i stručnim komunikacijskim posrednicima (Narodne novine, broj 102/18., 59/19. i 22/20.)
* protiv osobe nije pokrenut kazneni postupak sukladno članku 106. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10.,105/10.,90/11., 16/12. , 86/12., 94/13, 152/14. ,7/17., 68/18., 98/19. i 64/20.)

Na natječaj se mogu prijaviti osobe oba spola sukladno odredbama Zakona o ravnopravnosti spolova.

Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

**Opis poslova:**

Osnovna zadaća pomoćnika u nastavi je omogućiti jednake uvjete obrazovanja kroz pružanje neposredne podrške učenicima s teškoćama u razvoju, pomoć u uključivanju u razredni kolektiv, savladavanje socijalno-psiholoških prepreka, senzoričkih i arhitektonskih barijera.

**Poželjno:**

* iskustvo u neposrednom radu s djecom s teškoćama u razvoju (završeno osposobljavanje za pomoćnika u nastavi)
* iskustvo u volontiranju

**Rok za prijavu**: 8 dana od dana objave natječaja na mrežnoj stranici Osnovne škole Vladimir Nazor, Čepin, te mrežnoj stranici i oglasnoj ploči Hrvatskog zavoda za zapošljavanje.

Prijavu je potrebno vlastoručno potpisati.

Uz pisanu i vlastoručno potpisanu prijavu kandidati su obvezni priložiti:

* životopis,
* dokaz o državljanstvu (preslika osobne iskaznice ili domovnice),
* dokaz o odgovarajućoj vrsti obrazovanja (preslika svjedodžbe ili diplome o završenom studiju),
* dokaz o evidentiranom radnom stažu (elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje),
* dokaz nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci od dana objave natječaja).

U prijavi je obavezno navesti adresu stanovanja, kontakt broj mobitela i elektroničku poštu (e-mail).

Pisane prijave sa potrebnom dokumentacijom o ispunjavanju uvjeta iz natječaja dostavljaju se poštom ili osobno na adresu: **Osnovna škola Vladimir Nazor, Kalnička 17, 31431 Čepin, s naznakom :**

**„Za natječaj pomoćnika u nastavi“**

Nepravodobne i nepotpune prijave neće se razmatrati.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17. i 98/19.) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

**https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf**

Kandidat koji ostvaruje pravo prednosti pri zapošljavanju u prema članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13. , 152/14. i 39/18.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti civilnih i vojnih invalida rata (Narodne novine, broj 33/92,77/92,27/93,58/93,2/94,108/95,108/96,82/01,103/03 i 148/13) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao radni odnos.

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike traženih isprava prije zaključenja ugovora o radu.

Za kandidate prijavljene na natječaj koji ispunjavaju formalne uvjete natječaja, te čije su prijave pravodobne i potpune provest će se prethodna provjera sposobnosti putem intervjua.

Povjerenstvo za vrednovanje kandidata prijavljenih na natječaj ( u nastavku teksta: Povjerenstvo) imenuje ravnatelj Osnovne škole Vladimir Nazor, Čepin.

Povjerenstvo utvrđuje listu kandidata prijavljenih na natječaj, koji ispunjavaju formalne uvjete iz natječaja, čije su prijave pravodobne i potpune, te kandidate s liste upućuje na razgovor (intervju).

Kandidati su obvezni pristupiti prethodnoj provjeri sposobnosti putem razgovara (intervjua).

Ako kandidat ne pristupi prethodnoj provjeri sposobnosti, smatra se da je povukao prijavu na natječaj.

Vrijeme i mjesto održavanja prethodne provjere sposobnosti objavit će se najmanje pet dana prije dana određenog za provjeru sposobnosti na web-stranici Osnovne škole Vladimir Nazor, Čepin.

O rezultatima natječaja kandidati će biti obaviješteni na mrežnoj stranici Osnovne škole Vladimir Nazor, Čepin u roku od 15 dana od dana donošenja odluke o izboru kandidata. Dostava svim kandidatima smatra se obavljenom istekom osam dana od dana javne objave na web stranici Škole.

Natječaj je objavljen dana 08.02.2021. godine na mrežnoj stranici Osnovne škole Vladimir Nazor, Čepin, te na mrežnoj stranici i oglasnoj ploči Hrvatskog zavoda za zapošljavanje.

Podnošenjem prijave na natječaj kandidat daje izričitu privolu Osnovnoj školi Vladimir Nazor, Čepin da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18.).

Prijave slati na adresu škole:

OSNOVNA ŠKOLA VLADIMIR NAZOR

ČEPIN, Kalnička 17

RAVNATELJ

Ilija Pavić, prof.